b"\n_START_ARTICLE_\nYour Disco Needs You\n_START_SECTION_\nOzadje\n_START_PARAGRAPH_\nPesem so v za\xc4\x8detku leta 2001 izdali kot peti singl z albuma, a le v nekaterih regijah. Napisali so jo Kylie Minogue, Guy Chambers in Robbie Williams, s katerim je Kylie Minogue sodelovala \xc5\xbee pri pesmi\xc2\xa0\xc2\xbbKids\xc2\xab, tudi vklju\xc4\x8deni na album Light Years. Spremljevalne vokale sta posnela Tracy Ackerman in Robbie Williams._NEWLINE_Glasbeno je pesem\xc2\xa0\xc2\xbbYour Disco Needs You\xc2\xab\xc2\xa0tradicionalna disko pesem. Verzija z albuma vklju\xc4\x8duje manj in\xc5\xa1trumentalnih aran\xc5\xbemajev, ve\xc4\x8dji poudarek pa je na ritmu bobnov. Verzija, izdana kot singl, ima hitrej\xc5\xa1i tempo. Besedilo pesmi govori o mo\xc4\x8di disko glasbe. Heather Phares s spletne strani Allmusic je pesem opisala kot pesem s\xc2\xa0\xc2\xbbplesnim ritmom\xc2\xab\xc2\xa0in napisala, da je pesem za\xc2\xa0\xc2\xbbplesno usmerjeno pesem\xc2\xab\xc2\xa0presenetljivo dobra. Novinar revije NME je pesem primerjal s pesmijo\xc2\xa0\xc2\xbbGo West\xc2\xab\xc2\xa0glasbene skupine Pet Shop Boys.\n_START_SECTION_\nBritanska kontroverznost\n_START_PARAGRAPH_\nPesem so jo opisali kot najmanj kontroverzno pesem Kylie Minogue, ki je kot singl niso izdali tudi v Zdru\xc5\xbeenem kraljestvu. Kljub temu pa je pritegnila nekaj pozornosti: ker pesmi kot singl niso izdali tudi v Zdru\xc5\xbeenem kraljestvu, so bili mnogi obo\xc5\xbeevalci Kylie Minogue jezni in so priredili proteste v ve\xc5\xbei in pred zalo\xc5\xbebo Kylie Minogue. Ko so izbirali pesem za \xc4\x8detrti singl z albuma Light Years, so izbrali bolj latinsko pesem\xc2\xa0\xc2\xbbPlease Stay\xc2\xab\xc2\xa0in ne pri obo\xc5\xbeevalcih zelo priljubljene pesmi\xc2\xa0\xc2\xbbYour Disco Needs You\xc2\xab, saj niso \xc5\xbeeleli, da bi se Kylie Minogue soo\xc4\x8dila s \xc5\xa1e ve\xc4\x8d stereotipi. Po protestih je Almighty izdal svoj remix pesmi\xc2\xa0\xc2\xbbYour Disco Needs You\xc2\xab, ki so jo nameravali v Zdru\xc5\xbeenem kraljestvu izdati kot singl, ki bi sledil pesmi\xc2\xa0\xc2\xbbPlease Stay\xc2\xab, vendar se je njena zalo\xc5\xbeba odlo\xc4\x8dila, da bo pesem\xc2\xa0\xc2\xbbPlease Stay\xc2\xab\xc2\xa0zadnji singl z albuma, izdan v Zdru\xc5\xbeenem kraljestvu. Kljub temu pa je remix vklju\xc4\x8den na britanski CD s singlom\xc2\xa0\xc2\xbbOn a Night Like This\xc2\xab.\n_START_SECTION_\nVerzije v razli\xc4\x8dnih jezikih\n_START_PARAGRAPH_\nV originalno razli\xc4\x8dico, izdano preko albuma, so bile vklju\xc4\x8dene tudi \xc5\xa1tiri kitice v franco\xc5\xa1\xc4\x8dini. V eni sami snemalni seji je Kylie Minogue posnela te kitice \xc5\xa1e v nem\xc5\xa1\xc4\x8dini, \xc5\xa1pan\xc5\xa1\xc4\x8dini in japon\xc5\xa1\xc4\x8dini._NEWLINE_Francoska razli\xc4\x8dica: Vous n'\xc3\xaates jamais seuls / Vous savez ce qu'il faut faire / Ne laissez pas tomber votre nation / La disco a besoin de vous!_NEWLINE_Nem\xc5\xa1ka razli\xc4\x8dica: Du bist niemals allein / Du weisst was du tun musst / Lass dein Volk nicht im Stich / Deine Disco braucht dich!_NEWLINE_\xc5\xa0panska razli\xc4\x8dica: Nunca est\xc3\xa1s sola / Sabes lo que tienes que hacer / No le falles a tu pueblo / \xc2\xa1Tu discoteca te necesita!_NEWLINE_Japonska razli\xc4\x8dica: Anata wa keshite hitori ja nai / nani wo subeki ka sitte iru hazu / karera wo uragira nai de / Disco wa anata wo matte iru!_NEWLINE_Slovenski prevod: Nikdar nisi sam / Ve\xc5\xa1, kaj mora\xc5\xa1 storiti / Ne razo\xc4\x8daraj svoje dr\xc5\xbeave / Tvoj disko te potrebuje!\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbYour Disco Needs You\xc2\xab\xc2\xa0so glasbeni kritiki v glavnem hvalili. Heather Phares s spletne strani Allmusic je pesmi dodelila me\xc5\xa1ano oceno, saj ji je podelila tri od petih zvezdic. Dejala je:\xc2\xa0\xc2\xbbPesem 'Your Disco Needs You' je o\xc4\x8darljiva in zabavna plesna pesem, ob kateri se, kljub temu, da se jo tako skriva, veliko bolj u\xc5\xbeiva kot ob marsi kateri drugi pesmi z albuma.\xc2\xab To je edina pesem z albuma Light Years, ki so jo ocenili pri spletni strani Allmusic. V oceni albuma Light Years (2000) je Chris True o pesmi napisal:\xc2\xa0\xc2\xbb'Your Disco Needs You' je po vsej verjetnosti ena od najbolj\xc5\xa1ih plesnih pesmi iz devetdesetih. Najbr\xc5\xbe je celo ena od najbolj\xc5\xa1ih plesnih pesmi od sedemdesetih [...].\xc2\xab Nick Levine iz revije Digital Spy je v svoji oceni pesmi napisal:\xc2\xa0\xc2\xbb[In \xc4\x8de] pesem 'Your Disco Needs You' na va\xc5\xa1em obrazu ne pri\xc4\x8dara nasme\xc5\xa1ka, si morate poiskati novega psihiatra [...].\xc2\xab V oceni kompilacije Rainbow Love Boat je novinar s spletne strani Allmusic napisal, da je pesem\xc2\xa0\xc2\xbbYour Disco Needs You\xc2\xab\xc2\xa0\xc2\xbbna\xc4\x8deloma zabavna, razburljiva pesem z ne preve\xc4\x8d dobrim besedilom, ki pa na ta \xc5\xbeanr ni imela velikega vpliva.\xc2\xab_NEWLINE_Marca 2008 je spletna stran SameSame.com.au pesmi dodelila peto mesto na svojem seznamu\xc2\xa0\xc2\xbb50 najbolj gejevskih pesmi vseh \xc4\x8dasov\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbYour Disco Needs You\xc2\xab\xc2\xa0komercialno ni bila preve\xc4\x8d uspe\xc5\xa1na, saj so jo kot singl izdali le v Nem\xc4\x8diji in v omejeni izdaji v Avstraliji; glede na to, da so jo kot singl izdali le v eni dr\xc5\xbeavi, je bila pesem v Evropi precej uspe\xc5\xa1na. Debitirala je na dvajsetem mestu avstralske glasbene lestvice, s \xc4\x8dimer je postala druga najvi\xc5\xa1je uvr\xc5\xa1\xc4\x8dena pesem Kylie Minogue v prvem tednu od izida. \xc5\xbde naslednji teden je prodaja pesmi upadla in singl je na lestvici zasedel le petin\xc5\xa1tirideseto mesto. Pesem je debitirala na \xc5\xa1tiriinpetdesetem mestu \xc5\xa1vicarske lestvice, kjer je kasneje po\xc5\xbeela precej uspeha, saj je zasedla sedemindvajseto mesto in na lestvici ostala \xc5\xa1e sedemnajst tednov. Na avstrijski lestvici je pesem pre\xc5\xbeivela le en teden; tamkaj je zasedla sedemdeseto mesto. Na nem\xc5\xa1ki glasbeni lestvici, kjer je vsega skupaj ostala dvanajst tednov, je pesem zasedla enaintrideseto mesto.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbYour Disco Needs You\xc2\xab\xc2\xa0so leta 2000 posneli v Los Angelesu. Videospot ni bil vklju\xc4\x8den na nobenega od DVD-jev Kylie Minogue. Videospot se posve\xc4\x8da predvsem diskotekam iz sedemdesetih. Kylie Minogue med videospotom gledalca vabi, da se ji pridru\xc5\xbei pri plesanju. V videospotu pevka zamenja mnogo razli\xc4\x8dnih oblek in frizur; ve\xc4\x8dino so navdihnili kostumi ameri\xc5\xa1kega glasbenika Unclea Sama. Med drugim je imela oble\xc4\x8dene obleko s \xc4\x8drtami in zvezdami iz \xc4\x8drnega usnja, obleko \xc4\x8drno-belo \xc4\x8drtasto obleko in usnjeno \xc4\x8drno kapo._NEWLINE_Alternativni videospot je bil izdan tudi na nem\xc5\xa1kem trgu, le da so v ozadju predvajali klubski in radijski remix. Alternativni videospot je vklju\xc4\x8deval Kylie Minogue, ki je plesala v ozadju pred raznimi baloni, oble\xc4\x8deno pa je imela majico, ki jo je imela oble\xc4\x8deno \xc5\xbee na naslovnici za CD s pesmijo\xc2\xa0\xc2\xbbYour Disco Needs You\xc2\xab. Alternativno verzijo so posneli zato, ker sta bili tako Kylie Minogue kot zalo\xc5\xbeba Parlophone Records nezadovoljni z originalno razli\xc4\x8dico videospota.\n_START_SECTION_\nRazli\xc4\x8dice drugih ustvarjalcev\n_START_PARAGRAPH_\nLeta 2007 je lastno razli\xc4\x8dico pesmi posnela glasbena skupina Tru Calling, katere glavni pevec, Chris Tolley, je zapel ve\xc4\x8dino vokalov, pesem pa so nameravali izdati leta 2008, vendar je nazadnje niso. Pesmi niso izdali predvsem zato, ker je zalo\xc5\xbeba skupine Tru Calling dejala, da bi lahko pri\xc5\xa1li v spor z zalo\xc5\xbebo Kylie Minogue zaradi legalnosti pesmi._NEWLINE_Rusko-bolgarski pevec Philipp Kirkorov je posnel lastno razli\xc4\x8dico pesmi, ki je imela enako melodijo, vendar druga\xc4\x8dno besedilo, in jo izdal pod imenom\xc2\xa0\xc2\xbb\xd0\x9c\xd0\xbe\xd1\x8f \xd0\xbf\xd0\xb5\xd1\x81\xd0\xbd\xd1\x8f\xc2\xab\xc2\xa0(\xc2\xbbMoya Pesnya\xc2\xab)._NEWLINE_Leta 2008 je glasbena skupina Almighty, ki je \xc5\xbee prej, v sklopu promocije albuma Light Years, izdala remix pesmi, izdala album We Love Kylie, ki je vklju\xc4\x8deval najve\xc4\x8dje dance-pop uspe\xc5\xa1nice Kylie Minogue. Ena od teh uspe\xc5\xa1nic je bila tudi pesem\xc2\xa0\xc2\xbbYour Disco Needs You\xc2\xab, ki pa je bila dokaj podobna izvirniku; imela je le druga\xc4\x8dne vokale._NEWLINE_Leta 2008 je pevec Randy Jones izdal lastno verzijo pesmi preko svojega albuma Ticket to the World. Randy Jones je bil eden od \xc4\x8dlanov originalne zasedbe glasbene skupine Village People, ki je kasneje postal znan po tem, da je izdajal lastne razli\xc4\x8dice pesmi drugih glasbenikov.\n_START_SECTION_\nNastopi v \xc5\xbeivo\n_START_PARAGRAPH_\nKylie Minogue je leta 2001 s pesmijo nastopila na svoji turneji On a Night Like This Tour, leta 2005 na turneji Showgirl: The Greatest Hits Tour, 10. maja 2008 pa prvi\xc4\x8d tudi na koncertu v sklopu turneje KylieX2008 (v Frankfurtu), na kateri je od tistega dne dalje pesem izvajala redno. Pesem je izvedla tudi na svoji turneji North American Tour 2009._NEWLINE_Kylie Minogue je na \xc5\xbeeljo obo\xc5\xbeevalcev nastopila na koncertu 5. marca 2011 v M\xc3\xbcnchnu v sklopu turneje Aphrodite Tour, kasneje pa \xc5\xa1e 28. marca 2011 v Glasgowu."